Переверзева Нина Васильевна

Переверзева Нина Васильевна (8 март 1929 йыл) — СССР-ҙың ауыл хужалығы алдынғыһы, Ростов өлкәһенең Песчанокопский районы «Путь Ленина» колхозының ҡатын-ҡыҙҙар урып-йыйыу звеноһы комбайнсыһы, Социалистик Хеҙмәт Геройы (1973).

 Биографияһы 
1929 йылдың 6 мартында тыуған.

15 йәшенән урындағы колхозда тракторҙа тағылма машинала эшләүсе була. Һуғыш тамамланғас фермаға эшкә күсерелә.

1959 йылда «Путь Ленина» колхозында тәүге тапҡыр комбайн штурвалын ҡулынан ала. 1966 йылдан 1987 йылға тиклем, курс тамамлағандан һуң, Песчанокопское районының комбайнсыһы булып эшләй. 1974—1987 йылдарҙа — «Путь Ленина» колхозында звено етәксеһе.

1970-се йылдар уртаһында Переверзева әхирәттәрен үҙе кеүек комбайн менән идара итергә уҡырға барырға өгөтләй, беренсе ҡатын-ҡыҙ комбайнсылар бригадаһын ойоштора. Ҡыҫҡа ваҡыт эсендә ҡатын-ҡыҙҙар ир-егеттәрҙе үтеп китә, ә Переверзева бригадаһы — илдә иң яҡшыһы була.

СССР Юғары Советы Президиумының 1973 йылдың 7 декабрендәге указы менән, ауыл хужалығында юғары һөҙөмтәләргә ирешкәне һәм уңыш йыйып алыу ваҡытында рекордлы күрһәткестәре өсөн, Нина Васильевна Переверзеваға Ленин ордены һәм «Ураҡ һәм Сүкеш» алтын миҙалы тапшырылып, Социалистик Хеҙмәт Геройы исеме бирелә.

1988 йылдан — Ростов өлкәһе Песчанокопское районының «Путь Ленина» колхозы мастер-остазы.

1970 йылдан КПСС ағзаһы. 1982—1909 йылдарҙа Үҙәк Комитет ағзаһы (1981—1982 йылдарҙа ЦК ағзалығына кандидат). КПСС-тың XXV XXVI XXVII съездары делегаты. 1978 йылда эшсе йәштәрҙең киске урта мәктәбен тамамлай.

Хәҙерге ваҡытта Песчанокопское районының Летник ауылында йәшәйЛЮБИТЬ ДЕЛО СВОё

 Маҡтаулы исемдәре һәм бүләктәре 
- Социалистик Хеҙмәт Геройы (1973).

- Ленин ордены (1976),

- Хеҙмәт Ҡыҙыл Байраҡ (1972),

- Октябрь Революцияһы (1976),

- миҙалдар.

- СССР Дәүләт премияһы лауреаты (1977).

- Ростов өлкәһе Хакимиәте башлығының (Губернаторының) Рәхмәт хаты (2007, Ростов өлкәһенең барлыҡҡа килеүенең 70-йыллығы айҡанлы).

- Ростов өлкәһе Хакимиәте башлығының (Губернаторының) Рәхмәт хаты (2009, Переверзеваның 80 йәше уңайынан)Благодарность Губернатора заслуженному комбайнеру — Нине Переверзевой.

- «Ростов өлкәһенең почетлы гражданы» (2012) .

 Шулай уҡ ҡарағыҙ 
 Список Героев Социалистического Труда Ростовской области

 Сығанаҡтар 
 Герои труда Дона, Библиографический справочник, Ростов-на-Дону, 2008.

 Иҫкәрмәләр 

 Һылтанмалар 

 Нина Переверзева: о труде, славе и женском счастье
 Моя земля — моя судьба. Переверзевой 80 лет
 Переверзева Нина Васильевна
Категория:Комбайнсылар
Категория:КПСС-тың XXVII съезы делегаттары
Категория:КПСС-тың XXVI съезы делегаттары
Категория:КПСС-тың XXV съезы делегаттары
Категория:Википедия:Статьи с переопределением значения из Викиданных
Категория:Октябрь Революцияһы ордены кавалерҙары
Категория:Хеҙмәт Ҡыҙыл Байраҡ ордены кавалерҙары
Категория:Ленин ордены кавалерҙары
Категория:СССР Дәүләт премияһы лауреаттары
Категория:Социалистик Хеҙмәт Геройҙары
Категория:Википедия:Замандаштар биографияһы
Категория:1929 йылда тыуғандар
Категория:8 мартта тыуғандар